| Medaljeoversikt |
| --- |
| Friidrett: |
| Konkurrerte for Grenadas flagg Grenada |
| VM i friidrett |
| Gull | Eugene 2022 | Spydkast |
| Gull | Doha 2019 | Spydkast |
| NACAC-mesterskapet i friidrett |
| Gull | Toronto 2018 | Spydkast |
| Sentralamerikanske og karibiske leker |
| Sølv | Barranquilla 2018 | Spydkast |
| Samveldelekene |
| Bronse | Gold Coast 2018 | Spydkast |
| Østkaribisk mesterskap i friidrett |
| Gull | St. George's 2017 | Spydkast |
| Sølv | Tortola 2016 | Spydkast |
| U23-NACAC-mesterskapet i friidrett |
| Gull | Queretaro 2019 | Spydkast |
| U20-VM i friidrett |
| Bronse | Bydgoszcz 2016 | Spydkast |
| CARIFTA Games |
| Gull | St. George's 2016 | Spydkast 800g U20 |
| Gull | Basseterre 2015 | Spydkast 800g U20 |
| Gull | Fort-de-France 2014 | Spydkast 700g U18 |
| Gull | Nassau 2013 | Spydkast 700g U17 |
| Bronse | Nassau 2013 | Kulestøt U17 |
| Gull | Hamilton 2012 | Spydkast 700g U17 |
| Panamerikansk juniormesterskap i friidrett |
| Sølv | Edmonton 2015 | Spydkast |
| Junior-CAC-mesterskapet i friidrett |
| Gull | Morelia 2014 | Spydkast |
| Konkurrerte for Amerika  |
| Kontinentalcupen i friidrett 2018 |
| Bronse | Ostrava 2018 | Spydkast |

**Anderson Peters** (født 21. oktober 1997 i Saint Andrew) er en grenadisk spydkaster. Han vant VM i friidrett 2019 og NACAC-mesterskapet i friidrett 2018, og har bronse fra Samveldelekene 2018 og Junior-VM i friidrett 2016.

Idrettskarriere
---------------

### 2012 -2013

Peters vant spydkast under CARIFTA Games 2012, der han deltok i U17-klassen. Han vant også spydkast i denne klassen under CARIFTA Games 2013, med ny mesterskapsrekord på 64,01 meter. Han deltok også i spydkast, der han fikk bronse, og på 100 meter, der han kom på sjetteplass. Han kom på niendeplass i spydkast både under Ungdoms-VM i friidrett 2013 og Panamerikansk juniormesterskap i friidrett 2013.

### 2014 - 2015

CARIFTA Games 2014 var første gang ungdomsklassen var U18. Peters vant spydkast i denne klassen i 2014, og etablerte da mesterskapsrekorden i U18-klassen med 67,67 meter. Han kom for øvrig på fjerdeplass i kulestøt og på 100 meter, og sjetteplass i diskos i CARIFTA Games 2014. I juli 2014 deltok han i Junior-CAC-mesterskapet i friidrett 2014, og vant der spydkast (700g) i U18-klassen, med ny mesterskapsrekord på 72,39 meter.

I 2015 vant han spydkast i U20-klassen under CARIFTA Games 2015, og fikk sølv i spydkast under Panamerikansk juniormesterskap i friidrett 2015, bak Christopher Mirabelli fra USA. Han deltok også i Trinidad og Tobagos nasjonale mesterskap i friidrett 2015, og kom der på tredjeplass i spydkast med ny personlig rekord på 74,20 meter.

### 2016 - 2017

Han deltok i Grenadas U18-mesterskap i friidrett 2016, og vant der spydkast. Han vant spydkast i U20-klassen under CARIFTA Games 2016, og satte der ny mesterskapsrekord, nasjonal rekord og østkaribisk rekord (OECS) med 800 grams spyd med 78,28 meter. Han vant Austin Sealy Award etter denne prestasjonen, denne prisen deles ut i hvert CARIFTA Games til den utøveren som utmerker seg resultatmessig. Han deltok også på 4 x 100 meter stafett, der Grenada kom på fjerdeplass. I mai 2016 deltok han i Hampton Games i Trinidad og Tobago, og kom der på andreplass, og han kom på andreplass i Østkaribisk mesterskap i friidrett 2016 bak Albert Reynolds fra Saint Lucia. Under U20-VM i friidrett 2016 fikk han bronse i spydkast.

I 2017 brøt han 80-metersgrensen med seniorspyd første gang, da han kastet 81,23 meter og vant Whitsuntide Games i St. George's på Grenada. Han forbedret sin personlige rekord til 84,81 meter da han vant Østkaribisk mesterskap i friidrett 2017. Han deltok i VM i friidrett 2017, og fikk 20. beste resultat i kvalifiseringen, og nådde dermed ikke finalen.

### 2018 - 2019

Samveldelekene 2018 ble arrangert i Gold Coast i Australia, og Peters kom der på tredjeplass i spydkast. Han vant spydkast under studentmesterskapet Southeastern Conference i USA, og vant også NCAA-mesterskapet i friidrett. Han deltok i Sentralamerikanske og karibiske leker 2018 (CAC Games) i Colombia, og fikk der sølv i spydkast bak Keshorn Walcott fra Trinidad og Tobago, og han vant NACAC-mesterskapet i friidrett 2018, som ble arrangert i Toronto i Canada. Han representerte Amerika under Kontinentalcupen i friidrett 2018, og kom der på tredjeplass i spydkast.

Han forbedret sin personlige rekord i 2019, først til 86,07 under Texas Relays, deretter til 86,62 i NCAA-mesterskapet i friidrett, der han vant gull. Han vant U23-NACAC-mesterskapet i friidrett 2019 i juli, og han vant Panamerikanske leker 2019, med ny nasjonal rekord på 87,31 meter. Den 6. oktober vant han spydkast under VM i friidrett 2019.

Referanser
----------

1. ↑   World Athletics Database, World Athletics utøver-ID 14520432, verkets språk engelsk, besøkt 26. september 2023[Hentet fra Wikidata]
2. ↑   Olympedia, verkets språk engelsk, Olympedia utøver-ID 143532, besøkt 27. september 2023[Hentet fra Wikidata]
3. 1 2 3 4 5 6 7  IAAF - *Anderson Peters - Results*, besøkt 7. oktober 2019.
4. ↑  IAAF - *2016 CARIFTA Games*, besøkt 7. oktober 2019.
5. ↑  Milesplit - *2016 OECS Track & Field Championships*, besøkt 7. oktober 2019.

Eksterne lenker
---------------

* (de) Anderson Peters – Munzinger Sportsarchiv Rediger på Wikidata

* (en) Anderson Peters – Olympedia Rediger på Wikidata

* (en) Anderson Peters – World Athletics Rediger på Wikidata
* (en) Profil hos Mississippi State University

| * v
* d
* r
Verdensmestere i spydkast, menn |
| --- |
| 
* 1983: Detlef Michel
* 1987: Seppo Räty
* 1991: Kimmo Kinnunen
* 1993: Jan Železný
* 1995: Jan Železný
* 1997: Marius Corbett
* 1999: Aki Parviainen
* 2001: Jan Železný
* 2003: Sergej Makarov
* 2005: Andrus Värnik
* 2007: Tero Pitkämäki
* 2009: Andreas Thorkildsen
* 2011: Matthias de Zordo
* 2013: Vítězslav Veselý
* 2015: Julius Yego
* 2017: Johannes Vetter
* 2019: Anderson Peters
* 2022: Anderson Peters
* 2023: Neeraj Chopra

 |
| Menn: EM, VM, OL  • Kvinner: EM, VM, OL |

|  |  |
| --- | --- |
| Oppslagsverk/autoritetsdata | Munzinger (sport)
 |